पत्थलगांव | मकर संक्रांति पर दान एवं पवित्र नदियों मे स्नान का महत्वपूर्ण स्थान माना गया है। अग्रवाल महिला मंडल ने मकर संक्रांति पर अग्रसेन भवन मे खिचड़ी का प्रसाद बनाया। जिसे समाज की महिलाओं के अलावा शहर के अन्य लोगों को बांटा गया। इसके साथ ही उन्होंनेे पुरानी बस्ती स्थित प्राथमिक शाला में बच्चों को गर्म कपड़े, कंबल व अन्य सामग्री बांटे। अग्रवाल महिला मंडल की सरंक्षक चंदा गर्ग, अध्यक्ष अर्चना गर्ग, पूजा अग्रवाल, सुमन गोयल, कमला गर्ग, कुसुम गर्ग, मीनु सिंघल, मंजु गर्ग सहित अग्रवाल महिला मंडल की एक दर्जन से भी अधिक महिलाएं उपस्थित थीं।